b'\n_START_ARTICLE_\nBerborita\n_START_SECTION_\nCaracter\xc3\xadstiques\n_START_PARAGRAPH_\nLa berborita \xc3\xa9s un borat de f\xc3\xb3rmula qu\xc3\xadmica Be\xe2\x82\x82(BO\xe2\x82\x83)(OH)\xc2\xb7H\xe2\x82\x82O. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 1967. Cristal\xc2\xb7litza en el sistema trigonal. La seva duresa a l\'escala de Mohs \xc3\xa9s 3._NEWLINE_Segons la classificaci\xc3\xb3 de Nickel-Strunz, la berborita pertany a "06.AB: borats amb anions addicionals; 1(D) + OH, etc." juntament amb els seg\xc3\xbcents minerals: hambergita, jeremejevita, warwickita, yuanfuli\xc3\xafta, karlita, azopro\xc3\xafta, bonaccordita, fredrikssonita, ludwigita, vonsenita, pinakiolita, blatterita, chestermanita, ortopinakiolita, takeuchi\xc3\xafta, hulsita, magnesiohulsita, aluminomagnesiohulsita, fluoborita, hidroxilborita, shabynita, wightmanita, gaudefroyita, sakha\xc3\xafta, harkerita, pertsevita-(F), pertsevita-(OH), jacquesdietrichita i painita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la mina Lupikko del districte de Pitkyaranta, a la regi\xc3\xb3 de Ladoga, Rep\xc3\xbablica de Car\xc3\xa8lia (R\xc3\xbassia). Tamb\xc3\xa9 ha estat descrita a diversos indrets de les regions noruegues de Vestfold i Telemark.'